b'\n_START_ARTICLE_\nPo\xc4\x8desane muhe ali zelo zapleten priro\xc4\x8dnik o lepem vedenju\n_START_SECTION_\nPREDSTAVITEV KNJIGE:\n_START_PARAGRAPH_\nKnjiga ima 14 poglavij, vse se za\xc4\x8dnejo z O. Vsa poglavja so zgrajena na isti na\xc4\x8din. Najprej pove nekaj po poglavju in o tem, kaj se bo tu govorilo. Tipi\xc4\x8dno podpoglavje je Triperesna deteljica, kjer navezujo\xc4\x8d na poglavje pove nekaj stvari, ki niso \xc5\xa1kodljive, nekaj stvari, katere so zdrave in pa nekaj, kar \xc5\xa1e posebej priporo\xc4\x8da. Tipi\xc4\x8dno poglavje je tudi Vpra\xc5\xa1ali ste- preberite. Sestavljeno je iz vpra\xc5\xa1anj, ki jih postavljajo otroci, avtor pa jih odgovarja. Po navadi je vse pisano na humoristi\xc4\x8den na\xc4\x8din. V vsakem poglavju je tudi zgodba, ki se navezuje na naslov poglavja. V njem so vedno iste osebe in sicer Arjan in njegov mlaj\xc5\xa1i brat Klemen, v\xc4\x8dasih je prisotna tudi njuna sestra Sanja. Arjan se kot starej\xc5\xa1i brat po\xc4\x8duti dol\xc5\xbenega Klemenu dati potrebne lekcije, ki jih bo potreboval v \xc5\xbeivljenju. Klemenu se seveda vsi njegovi nasveti zdijo butasti. V knjigi je tudi polno slik, ki so risane na humoristi\xc4\x8den na\xc4\x8din.\n_START_SECTION_\nPREDSTAVITEV POGLAVJA:\n_START_PARAGRAPH_\nDrugo poglavje ima naslov O GOVORJENJU. Avtor nam \xc5\xbee na za\xc4\x8detku pove, da drugo poglavje potuje od besed k besedam. Najprej nam pove nekaj o tem poglavju ter o \xc4\x8dem bo tekla beseda. Nato je napisana zgodba z naslovom Prijateljsko prepri\xc4\x8devanje, kjer spoznamo Sanjo, Klemena ter Arjana. Arjan ves \xc4\x8das uporablja tuje izraze, kot so:\xc2\xa0\xc2\xbb Full, kull, mega, O.K, drink, baby,\xe2\x80\xa6\xc2\xab\xc2\xa0Sanjo to zelo moti. Razplete se zgodba na to temo. V tem poglavju je tudi slovar manj znanih izrazov. Za vsako besedo je napisano nekaj primerov, katere uporabljajo mladi namesto besed. Nekaj primerov: Fant: frajer, tip, jack, pob, pubec, mulc, dihur Dekle: bitje, kost, nogca, prikolica, kikla, fr\xc4\x8dafela Biti brez denarja: imeti prepih v denarnici, imeti \xc5\xbeepno tuberkulozo Biti la\xc4\x8den: \xc4\x8dreva zra\xc4\x8diti_NEWLINE_V poglavju je tudi zna\xc4\x8dilna triperesna deteljica, kjer so tri razli\xc4\x8dna razmi\xc5\xa1ljanja: Besednjak strastnega medicinca, ne\xc5\xbeno zgodovinarjevo \xc5\xa1epetanje, razmi\xc5\xa1ljanja mesarskega pomo\xc4\x8dnika. Izpostavili bi zadnjega ter podali nekaj primerov: Bila je zelo lepa kost in mesek na njej je vzbujal zelo velike apetite. Zelo mi je \xc5\xa1el na jetra in \xc5\xa1e danes ga imam v \xc5\xbeelodcu. Ko sem odklonil, se mu je takoj povesil rilec. Kot zadnje pa je na vrsti Vpra\xc5\xa1ali ste- preberite. Nekaj primerov: VPRA\xc5\xa0ANJE: Ali nenehno \xc5\xbeve\xc4\x8denje kvari jezik? ODGOVOR: To je zelo odvisno od tega, kdo \xc5\xbeve\xc4\x8di._NEWLINE_V: Sram me je govoriti pravilno slovensko med prijatelji, saj nih\xc4\x8de tako ne govori in bi se nor\xc4\x8devali iz mene. O: Dovoli, da se nor\xc4\x8dujejo, \xc4\x8de to po\xc4\x8dno v pravi sloven\xc5\xa1\xc4\x8dini._NEWLINE_V: U\xc4\x8ditelji pravijo, da si bomo z branjem knjig izbolj\xc5\xa1ali jezik. Ampak mnoge knjige so zelo dolgo\xc4\x8dasne. Kaj naj storim? O: Poskusi s knjigami Slavka Pregla. \xc4\x8ce ti ne bodo pomagale, z njimi lahko zelo dobro podlo\xc5\xbei\xc5\xa1 omare.'